Հավելված

Հայաստանի Հանրապետության ներքին գործերի նախարարի

պարտականությունները կատարողի

2023 թվականի հուլիսի 31-ի N 613 - Ա հրամանի

**ԾՐԱԳԻՐ**

**Հայաստանի Հանրապետության ներքին գործերի նախարարության փրկարար ծառայության** **Արմավիրի մարզային փրկարարական վարչության ճգնաժամային կառավարման կենտրոնի փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

Հայաստանի Հանրապետության ներքին գործերի նախարարությանփրկարար ծառայության Արմավիրի մարզային փրկարարական վարչության ճգնաժամային կառավարման կենտրոնի (այսուհետ՝ ՄՓՎ ՃԿԿ) աշխատանքների ծավալների ավելացմամբ պայմանավորված, նպատակահարմար է ներգրավել պայմանագրային հիմունքներով համապատասխան փորձագետ:

1. **Փորձագետին ներկայացվող պահանջները**
2. բարձրագույն կրթություն.
3. առնվազն երեք տարվա աշխատանքային ստաժ.
4. ռուսերեն լեզվի ազատ տիրապետում.
5. իր լիազորությունների հետ կապված անհրաժեշտ հմտություններ.
6. համակարգչով և ժամանակակից այլ տեխնիկական միջոցներով աշխատելու ունակություն։
7. **Աշխատանքների իրականացման ժամանակահատվածը**

Փորձագետը ներգրավվում է մինչև մեկ տարի ժամկետով:

1. **Աշխատանքների ակնկալվող արդյունքը**

Փորձագետը մեկ տարվա ընթացքում իրականացնելու է ծրագրով նախատեսված աշխատանքներ, մասնավորապես՝

1. մասնակցում է արտակարգ դեպքերի, պատահարների վերաբերյալ, ինչպես նաև սոցիալ-կենսաբանական, կենցաղային բնույթի ահազանգերի սահմանված կարգով սպասարկմանը.
2. իրականացնում է տեղեկատվական շտեմարանների (ՄՓՎ ստորաբաժանում­ների, պետական կառավարման տարածքային և տեղական ինքնակառավարման մարմինների, կազմակերպությունների ղեկավարների կոնտակտային տվյալների) արդիականացում.
3. մասնակցում է ազդարարման գործընթացներին.
4. մասնակցում է հաշվետախտակի համապատասխան ձևերի մշակմանը.
5. իրականացնում է ՃԿԿ-ում գրանցված արտակարգ դեպքերի, պատահարների վերաբերյալ տեղեկատվության համակարգման աշխատանքներ.
6. մասնակցում է ՃԿԿ-ի օպերատիվ հերթապահ հերթափոխերի աշխատանքներին.
7. սահմանված կարգով տեղեկատվություն է տրամադրում Փրկարար ծառայության ճգնաժամային կառավարման ազգային կենտրոնի (վարչության) օպերատիվ հերթափոխին՝ տեղյակ պահելով արտակարգ դեպքերի և պատահարների առաջացման, արձագանքման և հետևանքների վերացման գործընթացի, ավարտի մասին.
8. Փրկարար ծառայության ՄՓՎ պետի, ՃԿԿ պետի հանձնարարությամբ իրականացնում է այլ գործառույթներ:
9. **Հաշվետվությունների ներկայացման և դրանց գնահատման արդյունքների ամփոփիչ ժամկետները**
10. փորձագետի աշխատանքը գնահատվում է ըստ փուլերի՝ վեց ամիսը մեկ և ամփոփիչ փուլ.
11. կատարված աշխատանքի արդյունքը գնահատվում է բավարար, լավ կամ գերազանց:
12. **Աշխատանքի գնահատման չափանիշները**
13. արտակարգ դեպքերի, պատահարների, սոցիալ-կենսաբանական և կենցաղային բնույթի ահազանգերի սպասարկում.
14. տեղեկատվական շտեմարանների արդիականացում.
15. մասնակցություն ազդարարման գործընթացների և ՃԿԿ-ի օպերատիվ հերթապահ հերթափոխի աշխատանքներին.
16. հաշվետախտակի մշակում.
17. արտակարգ դեպքերի և պատահարների առաջացման, արձագանքման և հետևանքների վերացման գործընթացի վերաբերյալ տեղեկատվության տրամադրում: